Стефан Родев
Беда

chitanka.info

Чушка яли малки зайчета,

но лютива била май че тя.

Зайчетата се разплакали

и на Мечо се оплакали.

Мечо слязъл от дъбравите

и им казал: — Грешка правите:

Чушките ви са продадени

без упътване за ядене.

Моят мед е във бурканчета

от по деветстотин грамчета.

Как да го излапа мечето,

пише върху етикетчето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.